CONVENIO COLECTIVO PARA O PERSOAL FUNCIONARIO DO CONCELLO DE CERDEDO
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Convenios colectivos, 18/11/2015)

Visto o Acordo Regulador das Condicións de Traballo para o Persoal Funcionario ao Servizo do CONCELLO DE CERDEDO, subscrito en representación da parte económica, por unha representación do concello, e da parte social, polo delegado de persoal e por representantes dos sindicatos CSI-F e CC. OO, en data 19 de marzo de 2015, e ratificado polo Pleno do Concello, o 27 de abril de 2015. Primeiro.- Dito Convenio foi presentado na Xefatura Territorial de Vigo en data 2 de setembro de 2015. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.- Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. As disposicións e acordos que emanan deste acordo Regulador serán de aplicación ao personal funcionario de Concello de Cerdedo. O presente Acordo Regulador ten por obxecto regular e establecer as normas de desenvolvemento das relacións de traballo do personal funcionario do Concello de Cerdedo. O Acordo Regulador ten un carácter mínimo necesario e indivisible a tódolos efectos, no senso de que as condicións pactadas no mesmo constitúen un todo orgánico unitario, e a efectos da súa aplicación práctica serán consideradas global e conxuntamente, vinculando á totalidade. Si se produxese algunha alteración nas disposicións legais de aplicación xeral que incrementasen as retribucións ou mellorasen as condicións sociais ou de emprego pactadas no presente Acordo Regulador, procederase a revisar o pactado aplicando de inmediato as condicions máis favorables para o persoal. As disposicións que contén este Acordo Regulador aplicaranse con preferencia a calquera outra. Dentro do mes seguinte á aprobación deste Acordo regulador será constituída unha Comisión Paritaria Mixta de seguemento, interpretación e desenvolvemento, no seu caso, das normas contidas no presente Acordo Regulador. Estará constituida por dous membros en representación do Concello e por dous membros en representación dos traballadores. Reunirase cantas veces sexan precisas, previa petición dalgunhas das partes, que o comunicará a outra por escrito indicando o asunto ou asuntos a tratar, nun prazo que non superará os 15 días dende que se efectue dita comunicación. As partes compoñentes da Comisión Paritaria comprométense a utilizar a vía do diálogo e a negociación antes de adoptar medidas disciplinarias ou de conflicto colectivo. O Goberno Municipal comprométese a confeccionar copias do presente acordo e facilitarllas ao personal funcionario.1.-O calendario laboral normal será o aprobado polas administracións competentes, e expoñerase nos taboleiros de anuncios do personal. Como dereito supletorio para o non previsto neste Acordo Regulador estarase ao establecido nas disposicións de carácter xeral para a función pública e demáis lexislación concordante e complementaria. As partes asinantes do presente Acordo Regulador comprométense á aplicación directa do mesmo e a non promover actuacións que poidesen supor modificacións das condicións pactadas. Establécense os permisos e licenzas que estén previstos na lexislación vixente. Determínanse con carácter xeral os seguintes permisos: En todo caso concederánse os seguintes permisos coas correspondentes condicións mínimas: 1.-O Concello de Cerdedo, en virtude da disponibilidade orzamentaria, poderá dotar, no seu orzamento anual, unha partida para o financiamento de gastos de natureza social e sanitaria para todo o seu personal. A dotación desta partida será obxeto de negociación na Mesa Xeral de Negociación.2.-A proposta de asignación individualizada do importe desta partida realizarase pola Comisión Paritaria. O personal poderá ser sancionado pola comisión das faltas tipificadas na lexislación vixente.1. Por razón das faltas cometidas poderán impoñerse as seguintes sancions: As infraccions moi graves prescribirán aos 3 anos, as graves aos 2 anos e as leves aos 6 meses; as sancions impostas por faltas moi graves prescribirán aos 3 anos, as impostas por faltas graves aos 2 anos e as impostas por faltas leves ao ano. O prazo de prescrición comezará a contarse desde que a falta se cometera, e desde o cese da súa comisión cando se trate de faltas continuadas. O das sancions, desde a firmeza da resolución sancionadora. A suspensión provisional de funcións só se aplicará con carácter excepcional cando o aconselle a gravidade dos feitos, ou cando a permanencia do traballador signifique un notorio prexuízo para o servizo. O personal manterá os conceptos retributivos previstos na lexislación básica estatal. Para os efectos do abono da antigüidade computarase a totalidade dos servizos efectivos, indistintamente prestados en calquera Administración Pública. Cando o traballador/a cambie de categoría ou grupo profesional percibirá a nova antigüidade na contía asignada a súa nova clasificación, mantendo a contía económica dos anteriores trienios. Pagas Extraordinarias. Serán dúas ao ano e percibiranse nos meses de xuño e decembro, por un importe equivalente ao total das súas retribucións mensuais. Complemento de Productividade. O personal funcionario percibirá este complemento coas condicións e requisitos establecidos legalmente. Horas Extraordinarias. Só se realizarán por situacións excepcionáis, especiáis ou imprevistos, e coas limitacións establecidas na lexislación vixente. A contía económica a percibir será de 12 euros/hora. Establécese como data límite do ingreso da nómina nas cuentas correntes dos empregados, o día 30 de cada mes. En caso de ser día festivo, adiantarase un día. Asimesmo, o Concello comprométese a facilitar a cada traballador/a, nesa mesma data, unha copia da nómina mensual, na que se expresen detalladamente tódolos conceptos retributivos e retencións correspondentes. A contía da consignación orzamentaria das partidas adicadas ao pagamento das retribucións do personal, será negociada pola Mesa de Negociación, previamente a súa consideración pola Comisión Informativa Municipal correspondente, e a súa aprobación polo Órgano Municipal competente. O ingreso do persoal funcionario ao servizo do Concello de Cerdedo realizarase mediante convocatoria pública por sistema de oposición libre ou concurso-oposición, nos que se garanten os principios de igualdade, mérito e capacidade, así como o de publicidade. As prazas que se pretendan cubrir deberán estar incluidas na relación de Postos de Traballo do Concello e na correspondente Oferta de Emprego Público. A preparación e deseño do plan da oferta de Emprego Público será obxecto de negociación pola Comisión Paritaria. Para potenciar o emprego do idioma galego no Concello de Cerdedo e garantir o dereito dos administrados ao uso do galego nas relacións coa Administración, nas probas selectivas que se realicen, para acceso as prazas, incluirase unha proba de coñecemento do idioma galego. O personal do Concello de Cerdedo ten o dereito de desenvolver a súa actividade laboral e profesional no idioma galego, como lingua oficial da nosa Comunidade Autónoma, e en particular do Concello, e polo tanto a acceder á formación lingüística do galego en relación co seu posto de traballo. A Corporación Municipal proporcionará os instrumentos axeitados para proporcionar un coñecemento amplo da lingua galega ao seu persoal, o cal ten dereito a asistir a cursos de aprendizaxe, perfeccionamento e especialización do idioma galego dentro da súa xornada laboral. No caso de que os cursos de galego non se realicen dentro dun plan de formación lingüística propio, ou non sexan organizados polo Concello, éste abonará, no seu caso e previa xustificación documental, a matricula de inscripción, as dietas e os gastos de desprazamento correspondentes.1.-O Concello de Cerdedo fomentará a formación profesional do personal ao seu servizo, e para elo, facilitará a asistencia a cursos, congresos, conferencias e calquera outro acto formativo que contribuía a formación profesional do seu persoal.2.-Os empregados do Concello disporán de 40 horas, que serán computadas como xornada efectiva de traballo, para o acceso á formación. Na medida que a lexislación o permita, o Concello convocará o maior número de prazas restrinxidas posibles, co fin de potenciar a promoción profesional. Asemade facilitará o ascenso profesional e a carreira administrativa mediante cursos sobre especialización profesional. Todo o persoal ao servizo do concello de Cerdedo ten dereito á saúde laboral, á integridade física e a dispoñer dunhas medidas que garantan a debida protección en materia de seguridade e saúde no posto de traballo. O Concello de Cerdedo establece o seguinte réxime aplicable á prestación económica na situación de incapacidade temporal do seu persoal, conforme ó disposto no artigo 9 e na disposición transitoria decimoquinta do Real decreto lei 20/2012: PRIMEIRO.-Aos empregados públicos do Concello de Cerdedo recoñeceránselle os seguintes complementos nos supostos de incapacidade temporal: 1.- Cando a situación de incapacidade temporal derive de continxencias comúns: 2.- Cando a situación de incapacidade temporal derive de continxencias profesionais, a prestación económica recoñecida pola Seguridade Social complementarase, durante todo o período de duración desta incapacidade, ata o 100% das retribucións fixas e periódicas que se percibían no mes anterior ó que tivo lugar a incapacidade.3.-Non obstante, o disposto no primeiro apartado deste primeiro punto do acordo, cando a situación de incapacidade temporal derive de continxencias comúns, a prestación económica recoñecida pola Seguridade Social complementarase, durante todo o período de duración desta incapacidade, ata o 100% das retribucións fixas e periódicas que se percibían no mes anterior ó que tivo lugar a incapacidade, cando concorran as seguintes circunstancias: a.-Hospitalización b.-Intervención quirúrxica ou ambulatoria. c.-Procesos oncolóxicos. d.-Incapacidade temporal probada por enfermidades crónicas, dexenerativas, irreversibles e/ou incurables. e.-Incapacidade temporal sen hospitalización pero que requira tratamento ou terapia hospitalaria por enfermidades crónicas, dexenerativas, irreversibles e/ou incurables. f.-Incapacidade temporal das vítimas de violencia de xénero. g.-Que se trate dalgunha das enfermidades que figuran definidas no anexo I do Real Decreto 1148/2011 e non aparecen recollidas nos apartados anteriores. h.-Así como aquelas outras situacións que determinen de común acordo a comisión a que se refire o punto cuarto deste primeiro apartado do acordo. En todo caso deben ser enfermidades de especial gravidade e deben estar suficientemente xustificadas.4.-En relación coas incapacidades temporais "recidivas"-recaídas, se a situación de incapacidade temporal é interrumpida con periodos de actividade, e a normativa reguladora da Seguridade Social entende que se trata dunha única situación de incapacidade temporal e dun único prazo máximo, o empregado público afectado terá dereito a continuar coas retribucións que lIe corresponderán segundo esta resolución e a normativa de Seguridade Social durante a incapacidade temporal anterior á recidiva, considerando este período como continuidade da mesma, é decir, considerase continuidade da incapacidade, e polo tanto estarase as regras expostas para determinar as contías a percibir. Para aplicar esta previsión deberá constar de modo necesario no parte de baixa de que se trata dunha recaída. En caso contrario, non será de aplicación.5.-As referencias que se fan en días na presente resolución entenderánse realizadas en días naturais, excepto que se dispoña expresamente que son hábiles.6.-Para poder desfrutar dos complementos retributivos previstos neste convenio deberá xustificarse a situación de incapacidade temporal conforme as seguintes regras: A Administración, de consideralo oportuno, poderá facer as averiguacións e inspeccións que considere oportunas co fin de verificar a situación alegada polo empregado. Dado que a xustificación das circunstancias deste apartado é voluntaria por parte do empregado público, de non se achegar tales acreditacións estarase ó disposto para o réxime ordinario de prestacións económicas por incapacidade temporal derivado de continxencias comúns. SEGUNDO.- Establecer o seguinte réxime aplicable ás prestacións económicas en determinadas situacións protexibles pola acción protectora da Seguridade Social do persoal ó servizo do Concello de Cerdedo: 1.-Aos empregados públicos do Concello de Cerdedo durante o disfrute dos permisos de paternidade e maternidade recoñeceráselle un complemento retributivo que sumado á prestación económica recoñecida pola Seguridade Social sexa equivalente ó 100% das retribucións fixas e periódicas que veña percibindo no mes anterior ó desfrute destes permisos. O abono do antedito complemento realizarase mes a mes.2.-O permiso de paternidade e maternidade recoñecerase conforme a normativa vixente de modo expreso polo Concello de Cerdedo. TERCEIRO. -O réxime aplicable ás prestacións económicas na situación de incapacidade temporal do persoal ó servizo do Concello de Cerdedo, así como o réxime aplicable ás prestacións económicas en determinadas situacións protexibles contempladas neste acordo serán aplicables e plenamente efectivos dende a aprobación do Acordo Regulador. O personal do Concello ven obrigado a observar e cumprir estrictamente tódalas medidas de seguridade e saúde que se adopten con carácter xeral, e mais específicamente para cada posto de traballo. Todo traballador/a do Concello de Cerdedo terá dereito a someterse a un recoñecemento médico anual completo, co obxecto de garantir a protección da saúde e a prevención de calqueira enfermidade. O Concello garantirá a prestación de asistencia xurídica especializada a tódolos traballadores/as que a precisen por razón de conflictos con terceiros derivados da prestación do servizo. Así mesmo, o Concello asumirá a posible responsabilidade civil que poida derivarse da prestación do servizo, agás nos casos de neglixencia debidamente probada. Para estos efectos, o Concello suscribirá unha póliza de seguro que garanta unha cobertura adecuada por este concepto, previa proposta da Comisión Paritaria Mixta. O Concello concertará unha póliza de seguro colectivo de accidentes para os funcionarios, que cubra os riscos de morte e incapacidade laboral permanente. A este fín recabará ofertas de presupostos de varias entidades, co obxecto de establecer os importes concretos de indemnización, que deberán ser negociados na Comisión Paritaria Mixta. Todo o personal do Concello de Cerdedo ten dereito a sindicarse libremente en defensa e promoción de intereses laborais, económicos e sociais, que lIe son propios como traballadores. O personal do Concello ten dereito a reunirse dentro da súa xornada laboral, previa convocatoria dos seus representantes unitarios, que se comunicará á Alcaldía cunha antelación mínima de 3 días, unha vez cada dous meses. Os efectos de limitar a incidencia destas reunions na prestación do servizo, as asembleas deberán realizarse ao inicio da xornada laboral ou perto da finalización da mesma. Todas aquelas melloras normativas que se produzan durante a vixencia deste Acordo Regulador, e que sexan de aplicación directa ó personal do Concello, serán incorporadas como anexo do mesmo. Este Acordo Regulador foi aprobado polo Pleno do Concello de Cerdedo en sesión celebrada o día 27/04/2015. Vigo, a 5/11/2015.— O Xefe Territorial, Ignacio Rial Santomé.